EkBass/fiwiki-20250220-pages-articles huggingface dataset:
Eija-Elina Bergholm

Eija-Elina Anneli Bergholm (o.s. Neuvonen; s. 27. huhtikuuta 1943 Lahti) on suomalainen teatteri- ja elokuvaohjaaja ja käsikirjoittaja. Hän on tehnyt elokuvia sekä televisioon että elokuvateattereihin.Kuka kukin on 2007, s. 77. Helsinki 2006. ISBN 951-1-20606-0 ==TV-työt== Bergholmin ehkä tunnetuin työ on Maria Jotunin romaaniin perustuva TV-sarja Huojuva talo (1990). Se on traagisen avioliiton kuvaus, tarina ihmisistä, jotka ovat oman biologiansa ja oman yhteisönsä vankeja. Pääosaa näyttelivät silloin vielä naimisissa olleet Kari Heiskanen ja Sara Paavolainen. Avioliittokuvaus on myös Bergholmin käsikirjoittama ja Tuija-Maija Niskasen ohjaama TV-elokuva Enkeli tulessa (2004). Elokuvan pohjana on Panu Rajalan samanniminen romaani, jossa hän proosan keinoja hyväksikäyttäen kertoo itsensä ja ensimmäisen vaimonsa välisestä avioliitosta. Tumma ja hehkuva veri (1997) on tiivistä romaniyhteisöä kriittisesti käsittelevä TV-sarja, jonka alkuperäiskäsikirjoituksen on tehnyt Kiba Lumberg, itsensä 13-vuotiaana romaniyhteisöstä "irtisanonut" nainen. ==Elokuvat== Bergholmin elokuvaura alkoi käsikirjoittajana. Yhdessä silloisen aviomiehensä Timo Bergholmin kanssa hän käsikirjoitti elokuvan Punahilkka (1968). Se on tarina nuortenkodista karkaavasta teini-ikäisestä Anjasta, jota näyttelee Kristiina Halkola. Timo Bergholm ohjasi elokuvan. Tämän jälkeen Eija-Elina Bergholm käsikirjoitti yhdessä Jörn Donnerin kanssa Donnerin ohjaaman elokuvan Anna (1970). Seuraavan käsikirjoituksensa Bergholm saikin sitten ohjata itse. Marja pieni! (1972) on elokuva itseään ja elämäänsä etsivästä pankin konttoristista. Yhteistyö Donnerin kanssa jatkui 1980-luvulla. Bergholm sovitti ja ohjasi Donnerin romaaniin pohjautuvan elokuvan Angelan sota (1984). Elokuva sijoittuu toisen maailmansodan aikaiseen Suomeen ja kertoo Angela-nimisen nuoren naisen suhteesta saksalaiseen sotilaaseen. Angelan sota oli ensimmäinen suomalainen elokuva, joka käsitteli myönteisesti suomalaisnaisen ja saksalaisen sotilaan rakkaussuhdetta. Donner toimi elokuvassa tuottajana ja näytteli yhtä sivuosaa. 1980-luvulla valmistui myös Tuija-Maija Niskasen Vivica Bandlerin romaaniin pohjautuva elokuva Jäähyväiset (1982). Elokuvaa pidetään ensimmäisenä naisten homoseksuaalisuutta viitteellisesti käsittelevänä suomalaisena elokuvana. Bergholmille on myönnetty elokuvataiteen valtionpalkinto vuosina 1973, 1988 ja 1991. ==Lähteet== * * * ===Viitteet=== == Aiheesta muualla == * * * Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Pro Finlandia -palkitut Luokka:Vuonna 1943 syntyneet Luokka:Elävät henkilöt
Eeva Rista

Eeva Rista (o.s. Pakkala; s. 24. joulukuuta 1947 Helsinki) on suomalainen valokuvaaja. Rista opiskeli valokuvausta Taideteollisessa oppilaitoksessa, jossa opettajana oli muun muassa hänen myöhempi aviopuolisonsa, valokuvaaja Simo Rista. Rista on yhdessä valokuvaaja Simo Ristan kanssa julkaissut internetissä Helsinkiä esittävien valokuvien näyttelyn Stadin taivaan alla. Se on 8 300 kuvan valikoima 60 000 kuvaa käsittävästä arkistosta.Stadin taivaan alla. Rista vastasi Albumit auki -valokuvatietokannasta 2002–2006.Albumit auki. Vuodesta 2014 työtä on jatkanut arkistoa ylläpitävä Lasipalatsin Mediakeskus Oy. Helsingin kaupunginmuseossa oli 14.10.2010–27.2.2011 näyttely "Asfalttia ja auringonkukkia", jossa oli esillä Eeva Ristan ja Simo Ristan Helsinki-kuvia vuosilta 1969–1979. Eeva Ristalle myönnettiin taiteilijaeläke vuonna 2018. __NOTOC__ ==Teokset== *Hakkola, Kirsti: Lentävä matto. Kuvat Eeva Rista. 1989. *Rista, Eeva – Rista, Simo – Kero, Esa: Helsinki ja pienen pojan varjo. 2002. ==Filmografia== *Matka on pitkä 1993, valokuvat, tuotantoassistentti, ohjaajan apulainen *Aarteenetsijä 1993, kuvaus *Viimeinen valssi 1996, ohjaus, käsikirjoitus, kuvaus *Kaksonen 1999, valokuvat *Viinan voima, ohjaus, käsikirjoitus ==Lähteet== ==Kirjoja== *Rista, Eeva – Rista, Simo – Savia, Satu (2010): Asfalttia ja auringonkukkia: Helsinki-valokuvia 1969–1989. Helsinki, Helsingin kaupunginmuseo. ISBN 978-952-223-770-5 ==Aiheesta muualla== * *Stadin Taivaan Alla – Eeva ja Simo Ristan valokuvia Helsingistä vuosilta 1969–1987. *Albumit auki verkkonäyttely, kuvia Helsingistä. EU:n Urban II -yhteisöaloiteohjelman rahoittama projekti 2003–2006. *Asfalttia ja Aurinkoa -näyttelyn verkkosivut. Helsingin kaupunginmuseo. Luokka:Suomalaiset valokuvaajat Luokka:Vuonna 1947 syntyneet Luokka:Elävät henkilöt
Enrico Colantoni

Enrico Colantoni (s. 14. helmikuuta 1963 Toronto) on kanadalainen näyttelijä, joka näytteli muun muassa kanadalaisessa komediassa Ammu vaan! (Just Shoot Me!). Hän on näytellyt Keith Marsia televisiosarjassa Veronica Mars ja vieraillut Monkissa. Colantoni opiskeli Toronton yliopistossa psykologiaa ja sosiologiaa, kunnes siirtyi American Academy of Dramatic Artsiin, New Yorkiin. Hän valmistui Yale School of Dramasta, voittaen Carol Dye Awardin. Hän asuu vaimonsa Nancy Snyderin ja kahden lapsensa kanssa Los Angelesissa, Kaliforniassa. ==Lähteet== == Aiheesta muualla == * Luokka:Kanadalaiset televisionäyttelijät Luokka:Vuonna 1963 syntyneet Luokka:Elävät henkilöt
Vaughn

Vaughn on jääkiekkoon keskittyvä maalivahdinvarustemerkki, joka valmistaa muun muassa kiinniottokäsineitä, mailakäsineitä, polvisuojia, ylävartalosuojia ja housuja.http://www.vaughnhockey.com/category/goal_equipment/ Eniten Vaughn:n varusteiden kehtittämiseen on vaikuttanut Mike Vaughn. Vaughn tekee varusteensa Kanadassa. Vaughn:lla on tehtaat Kanadassa Londonin kaupungissa Ontariossa ja USA:ssa Oxfordin kaupungissa Michiganissa.http://www.vaughnhockey.com/contact_us.shtml == Historiaa == Vaughn:n on ollut edelläkävijä kehittäessään maalivahdin varusteita. Vuonna 2001 Vaughn teki ensimmäiset V-tyyliin perustuvat patjat Velocity:n.http://www.goaliepro.com/fi/resurssit/2001/velo_kayttoopas.php Nämä poikkesivat silloisista patjoista aika paljon. Remmit oli sijoiteltu eri tavalla, patjoihin tuli "ylimääräiset" reisilevyt, jotka ovat nykyään kielletty NHL:ssä ja suurempi peittopinta-ala V-asennossa. == Vaughn:n käyttäjät == NHL:ssä Vaughn on suosittu merkki.http://www.vaughnhockey.com/pro_connection.shtml Monet suomalaiset käyttävät NHL:ssä Vaughn:in varusteita. Muun muassa Kari Lehtonen, Tuukka Rask, Antti Niemi ja Niklas Bäckström luottavat Vaughn:in varusteisiin. Myös kanadalaiset Cam Ward ja Steve Mason käyttävät Vaughn:n varusteita. Amerikkalainen Jonathan Quick käyttää myös Vaughn:n varusteita, ja myös monilla junioreilla on Vaughn:n varusteita.http://www.goaliepro.com/fi/uutiset/2007/blues-c.php == Vaughn:n mallit == Vaughn:in mallien lippulaivana pidetään Velocity:ä.http://www.goaliepro.com/fi/varusteet/vaughn/patjat/?page=velocity3 http://www.vaughnhockey.com/product/VPG%207500 Muita malleja ovat Epic, Ventus, Vision ja Vault. Junioreille on myös oma Super Junior Epic -linja.http://www.vaughnhockey.com/product/VPG%20800 == Vaughn:n custom- palvelut == Yksi osa-alue mikä tekee Vaughn:sta suositun on heidän custom- palvelut. Halutessaan käyttäjä voi "customoida" varusteitaan, eli niitä muokataan varusteet yksilöllisesti käyttäjän haluamalla tavalla.http://www.vaughnhockey.com/f.a.q.shtml Esimerkiksi patjoihin voi saada pidemmän reisiosan, remmit voidaan sijoitella eri tavalla ja värit saa valita itse. == Lähteet == == Aiheesta muualla == * Vaughn * Goaliepro Luokka:Jääkiekkovälineet Luokka:Urheiluvälinevalmistajat Luokka:Urheiluvälinemerkit
Melbu

Melbu on kylä Hadselin kunnassa Nordlandin läänissä Norjan pohjoisosassa. Melbu on Stokmarknesin ohella toinen Hadselin taajamista. Kylän asukasluku oli 2 207 vuonna 2013. Paikallinen väestö saa elantonsa pääasiallisesti kalastuselinkeinosta. Myös matkailu lauttasatamineen vilkastuttaa kylää huomattavasti. Kylässä on hotelli, useita ravintoloita ja elintarvikekauppoja. ==Liikenneyhteydet== Eurooppatie E10 Ruotsin Luulajasta Lofoottien Å:n kylään kulki aiemmin Melbun kautta. Vuoden 2007 loppuun asti E10:tä käyttävien täytyi ylittää Melbun ja Austvågøyn saarella sijaitsevan Fiskebølin välinen salmi autolautalla. Tämän jälkeen uusi tieyhteys tunneleineen valmistui Hinnøyan saarelta Lofooteille ja E10 ohjattiin kulkemaan ohi Melbun. Autolauttayhteys Melbun ja Fiskebølin välillä toimii edelleen. Lähin lentokenttä sijaitsee 25 kilometrin etäisyydellä Stokmarknesissa. MelbuFerryHarbour.jpg|Melbun lauttasatama jonka kautta tie E10 aiemmin kulki. Melbusettfrahaugnyken.jpg|Talvista Melbun kylää. Kuvassa näkyy Melbun lauttasatama ja vastarannalla häämöttää Lofoottien Fiskebøl. ==Lähteet== ==Aiheesta muualla== Luokka:Norjan kylät Luokka:Hadsel Luokka:Norjan taajamat
Venäjän federaation turvallisuusneuvosto

Venäjän federaation turvallisuusneuvosto (; СБРФ, SBRF) on Venäjän presidentinhallinnon direktoraatin tasoinen osasto, joka konsultoi kansallisen turvallisuuden asioissa. Puheenjohtajana on Venäjän federaation presidentti. Siihen kuuluvat pysyvinä jäseninä duuman ja liittoneuvoston puhemies, sihteeri, ulkomaantiedustelun (SVR) johtaja, presidentinhallinnon johtaja, FSB:n päällikkö ja avainalojen ministerit: pääministeri, puolustusministeri, sisä- ja ulkoministeri. ==Turvallisuusneuvoston sihteerit== * Juri Skokov (1992−1993) * Jevgeni Šapošnikov (1993) * Oleg Lobov (1993−1996) * Aleksandr Lebed (1996) * Ivan Rybkin (1996−1998) * Andrei Kokošin (1998) * Nikolai Bordjuža (1998−1999) * Vladimir Putin (29. maaliskuuta 1999 − 9. elokuuta 1999) * Sergei Ivanov (1999−2001) * Vladimir Rušailo (2001−2004) * Igor Ivanov (2004−2007) * Valentin Sobolev (2007−2008) * Nikolai Patrušev (2008−5/2024) * Sergei Šoigu (5/2024-) ==Lähteet== * http://www.russiaprofile.org/resources/structure/security/index.wbp * http://www.kremlin.ru/eng/articles/institut04.shtml ===Viitteet=== ==Aiheesta muualla== * Turvallisuusneuvoston kotisivut (scrf.gov.ru) Luokka:Venäjän politiikka Luokka:Venäjän federaation historia
Benetton B196

Benetton B196 oli Ross Brawnin ja Rory Byrnen suunnittelema Formula 1 -auto, jota Benetton-talli käytti kaudella 1996. Autoa ajoivat Ferrarilta Benettonille siirtyneet Jean Alesi ja Gerhard Berger. Hallitsevana valmistajien maailmanmestarina ja uusilla kuljettajilla kauteen lähenyt Benetton joutui vähitellen luopumaan parhaan tallin asemasta. Kuljettajat Jean Alesi ja Gerhard Berger pitivät autoa vaikeana ajettavana, koska se oli rakennettu edelliskaudella Michael Schumacherin erilaisen ja epätavallisen ajotyylin mukaiseksi. Alesi saavutti kuitenkin kahdeksan palkintosijaa ja Berger kaksi, mutta tallin suureksi pettymykseksi yhtään voittoa ei tullut. Berger oli lähellä voittoa Saksan GP:ssa, mutta hänen epäonnekseen autosta hajosi moottori vain kolme kierrosta ennen ruutulippua. Talli menetti valmistajien mestaruussarjan toisen sijan kauden viimeisessä kilpailussa Ferrarille, kun Benettonin molemmat kuljettajat sortuivat virheisiin. ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1996 Benetton Renault V10 AUS BRA ARG EUR SMR MON ESP CAN FRA GBR GER HUN BEL ITA POR JPN 68 3. Jean Alesi Kesk. 2 3 Kesk. 6 Kesk. 2 3 3 Kesk. 2 3 4 2 4 Kesk. Gerhard Berger 4 Kesk. Kesk. 9 3 Kesk. Kesk. Kesk. 4 2 13 Kesk. 6 Kesk. 6 4 Luokka:Formula 1 -kausi 1996 Luokka:Benettonin Formula 1 -autot
Pöyrysjärvi

Pöyrysjärvi on järvi Myrskylän ja Orimattilan rajalla. Järven ympärillä oleva neva Pöyryssuo luokitellaan Päijät-Hämeen maakunnassa arvokkaaksi luontokohteeksi. Orimattilan kaupunki lisäksi luokittelee Pöyryssuon sen keskellä olevan Pöyrysjärven lisäksi opetuksen kannalta tärkeäksi kohteeksi suotyyppien ja suoeläimistön suojelualueena.Orimattilan kaupunki: Orimattilan luontokohteita , luettu 12.7.2007 Nevan pinta-ala Pöyrysjärven ympärillä on 30 ha. Pöyrysjärvi suurelta osaltaan kuuluu Myrskylän Kylmäsuon puoleiselle alueelle kunnanrajaa. Siitä vain pieni osa luoteisrannasta kuuluu Orimattilan Pakaan kylään. Alue on ympäröivien entisten maatilojen, nykyään myös asuinkiinteistönä ja lomakiinteistöinä Orimattilassa ja Myrskylässä käytettävien kiinteistöjen yhteisvesialuetta ja -vesijättöaluetta, jolle määriteltiin miltei 80 omistavaa kiinteistöä 2000-luvulla vanhojen asiakirjojen perusteella. Pöyrysjärven rannat ovat suota ja asumattomat. Järven eteläpuolisessa metsässä Orimattilan puolella kunnanrajaa on metsästysseuran metsästysmaja, jossa on sauna. Metsästysmajaa käytetään myös Etelä-Suomen sotilasläänin suurten sotaharjoitusten tukeutumiskohtana. Metsä on aikaisemmin kuulunut Hilsdalin kartanoon, mutta nykyään se kuuluu metsästysseuralle. Pöyrysjärvi kuuluu Myrskylänjoen valuma-alueeseen. Saman valuma-alueen muista järviä Myrskylässä ovat Isojärvi, Vähäjärvi, Muttilanjärvi, Siippo, Sopajärvi, Kirkkojärvi ja Sulkavanjärvi. Orimattilan kaupungin ympäristötoimi on mitannut veden laadun 2001, 2006 ja 2011. ==Lähteet== Luokka:Myrskylän järvet Luokka:Orimattilan järvet Luokka:Koskenkylänjoen vesistö
Konfidential

Konfidential on yhdysvaltalaisen hard rock -yhtye Kissin konserttivideo, joka julkaistiin 16. elokuuta 1993 VHS-formaatissa ja myöhemmin DVD-formaatissa yhdessä X-treme Close-Up -videotallenteen kanssa. Video on nauhoitettu yhtyeen Revenge Tour -konserttikiertueella 27.–29. marraskuuta 1992 Auburn Hillsissä, Indianapoliksessa ja Clevelandissa. Videotallenne sisältään yhden konserttiesiintymisen, 1970-luvun konserteissa kuvattuja kappaleita sekä materiaalia yhtyeestä lavan takana. Video ylitti kultalevymyyntimäärän nopeasti julkaisunsa jälkeen . == Kappaleet == #Creatures of the Night #Deuce #I Just Wanna #Unholy #'Heaven’s on Fire #'100,000 Years (Detroit ’76) #Nothin’ to Lose (San Francisco ’75) #Hotter Than Hell (Detroit ’76) #Let Me Go, Rock ’n’ Roll (Japani ’77) #Domino #Lick It Up #Forever #Take It Off #I Love It Loud' #God Gave Rock ’n’ Roll To You II #Star Spangled Banner == Kokoonpano == * Paul Stanley – laulu, rytmikitara * Gene Simmons – laulu, bassokitara * Bruce Kulick – soolo- ja rytmikitara, taustalaulu * Eric Singer – rummut ja taustalaulu * Ace Frehley – soolo- ja rytmikitara (kappaleet 6–9) * Peter Criss – rummut ja taustalaulu (kappaleet 6–9) == Lähteet == == Aiheesta muualla == * Luokka:Kissin DVD:t Luokka:Kissin konserttitallenteet Luokka:Vuoden 1993 konserttitallenteet Luokka:Konserttielokuvat
Olympus µ 760

Olympus µ 760 on Olympuksen maaliskuussa 2007 julkaisema digitaalikamera. Se on sateenkestävä ja metallirunkoinen ja se on varustettu muun muassa 7,1 megapikselin CCD-kennolla, 3 x optisella zoomilla, 2,5 tuuman nestekidenäytöllä ja roiskevesitiiviillä metallirungolla. Kamera tukee xD- muistikorttistandardia ja toimii Litium-ion Li-42B-akulla. Se painaa ilman akkua ja muistikorttia 120 grammaa. ==Tärkeimmät ominaisuudet== *7,1 megapikseliä *22 kuvausohjelmaa *3 x optinen ja 5 x digitaalinen zoomi *TTL iESP -automaattitarkennus kontrastin tunnistimella *18 Mt:n sisäinen muisti *2,5 tuuman nestekidenäyttö *Videokuvaus VGA-resoluutiolla 15 kuvaa sekunnissa *ISO-herkkyys 1600 *Suomenkieliset käyttövalikot ==Katso myös== *Digitaalinen valokuvaus ==Lähteet== *Olympuksen suomenkieliset sivut Luokka:Digitaaliset kamerat µ 760
Takiainen (yhtye)

Takiainen oli suomalainen yhtye. Yhtye perustettiin vuonna 1997 ja se lopetti toimintansa 2005. Yhtye voitti Ääni ja Vimma -bändikilpailun vuonna 2003. ==Historia== Yhtye aloitti toimintansa vuonna 1997 soittamalla covereita nimellä Paniikki. Pian yhtye ryhtyi tekemään kappaleensa itse ja vuonna 1998 nimeksi muutettiin Takiainen. Alkuperäiseen kokoonpanoon kuuluivat Paula (kitara), Katri (basso), Johanna (laulu) ja Nina (rummut). Yhtye julkaisi kolme demoa ja vuonna 2000 ilmeistyi ensimmäinen EP Päällä, jonka julkaisi Zen Garden. Vuonna 2001 Nina jätti yhtyeen ja rumpaliksi tuli Riikka. Heinäkuussa 2002 laulaja Johanna lähti yhtyeestä ja Katri ryhtyi hoitamaan myös lauluosuuksia. Vuonna 2003 Takiainen osallistui Ääni ja Vimma -bändikilpailuun ja voitti sen. Tämän jälkeen Johanna Kustannus teki yhtyeen kanssa sopimuksen ja 2004 ilmestyi yhtyeen ainoaksi jäänyt pitkäsoitto Alasti. Viimeinen keikka kokoonpanolla Katri, Paula ja Riikka soitettiin Semifinaalissa 30. maaliskuuta 2005. Tämän jälkeen Katri ja Riikka soittivat vielä muutaman puoliakustisen keikan Petri Hellgrenin kanssa. Maaliskuussa 2006 yhtye ilmoitti lopettavansa toimintansa kokonaan. Katrin ja Riikan uusi yhtye on nimeltään Raadelma. ==Jäsenet== * Katri: basso ja laulu * Paula: kitara * Riikka: rummut (2001–2004) * Johanna: laulu (1997–2002) * Nina: rummut (1997–2001) ==Diskografia== ===Albumit=== * Alasti (2004) ===Singlet ja EP:t=== * Päällä (2002) * Saatanan sikiö / M.O.S.S.A.A. (2004) * Orja / Katkaise (2004) ===Demot=== * M.V.V. (1998) * Kohta (1999) * Pimp (1999) * Reikä (2001) * Ime kuiviin (2002) * Katkaise (2003) ===Kokoelmat=== * KemppaCrash (1998): "Väärä" ja "Pentti (Live)" * Spirit of The New Age * Suomipunkkia 2 (2001): "Linna" * Musiikkia elkokuvaan Koti-ikävä (2005): "Riittää" ja "Nuole kasvoni" ===Musiikkivideot=== * Orja (Ohj. Tommi Karvinen / 2004) ==Triviaa== * Maj Karma yhtyeen solisti Herra Ylppö on tehnyt kannet albumiin Alasti ja singleihin Saatanan sikiö ja Orja. * Vuonna 2000 yhtye joutui vakavaan kolariin ollessaan palaamassa keikalta. Luokka:Suomalaiset rockyhtyeet
Västerbron

Västerbron (”Länsisilta”) on Tukholmassa sijaitseva silta, joka kurottautuu Södermalmilta Långholmenin ja Riddarfjärdenin ylitse Mariebergin kaupunginosaan Kungsholmenille. Silta avattiin liikenteelle 20. marraskuuta 1935. Silta on noin 600 metriä pitkä. Veden ylittävä osuus on pituudeltaan noin 340 metriä ja muodostuu kahdesta teräsjänteestä. Västerbron sisältyi vuonna 1928 laadittuun Tukholman ensimmäiseen yleiskaavaan ja se rakennettiin 1931–1935. Sillan suunnittelivat arkkitehdit Birger Borgström, David Dahl ja Paul Hedqvist, ja sen rakennuttivat insinöörit Salomon Kasarnowsky ja Ernst Nilsson.Västerbron Stockholmskällan, Tukholman kaupunki. Viitattu 25.10.2014.Fredric Bedoire: Stockholms byggnader: Arkitektur och stadsbild, s. 305. Norstedts, Tukholma 2012. Se vastaa pitkälti suunnitelmaa, jolla saksalaiset arkkitehdit olivat voittaneet sillasta vuonna 1930 pidetyn suunnittelukilpailun. Västerbron oli ensimmäinen Tukholman alueelle rakennettu silta, jonka avulla Mälarenin yli kulkeva liikenne saattoi kiertää Stadsholmenin saaren muodostaman pullonkaulan. Silta on 602 metrin kokonaispituudellaan ja runsaan 200 metrin jännevälillään edelleen Ruotsin pisin teräksinen kaarisilta. ==Lähteet== ==Aiheesta muualla== Luokka:Tukholman sillat Luokka:Holvisillat Luokka:Ruotsin tieliikennesillat
Tranebergin silta

Tranebergin silta () on Tukholmassa sijaitseva silta, joka yhdistää Kungsholmenin saaren ja Tranebergin kaupunginosan sekä samalla kantakaupungin ja Länsi-Tukholman. Siltaa ylittävät kävelijät, pyöräilijät, autoilijat sekä Tukholman metron vihreä linja. Se on 450 metriä pitkä, 27 metriä leveä sekä 32 metriä korkea. Silta avattiin liikenteelle 31. elokuuta 1934.Jättiläissilta Tukholmassa. Tranebergin silta avattiin eilen liikenteelle, Helsingin Sanomat, 01.09.1934, nro 234, s. 4, Kansalliskirjaston digitaaliset aineistot Sen suunnittelivat arkkitehdit Paul Hedquist ja David Dahl, ja sen rakennuttivat insinöörit Ernst Nilsson ja Salomon Kasarnowsky sveitsiläisen betoniasiantuntija E. Freyssinet’n avustuksella. Silta kunnostettiin ja uusittiin 2000-luvulla.Tranebergsbron Stockholmskällan, Tukholman kaupunki. Viitattu 25.10.2014.Fredric Bedoire: Stockholms byggnader: Arkitektur och stadsbild, s. 305. Norstedts, Tukholma 2012. Valmistuessaan Tranebergsbron oli jänneväliltään maailman pisin betonisilta. Sen jänneväli on noin 180 metriä. Ensimmäisen sillan samalle paikalle rakennutti jo kuningas Kustaa III saadakseen kulkuyhteyden Tukholmasta Drottningholmin linnaan. ==Lähteet== ==Aiheesta muualla== Luokka:Tukholman sillat Luokka:Holvisillat Luokka:Ruotsin tieliikennesillat Luokka:Ruotsin rautatiesillat Luokka:Betoniarkkitehtuuri
Aelita (elokuva)

Aelita (), myös Aelita: Queen of Mars, on vuonna 1924 valmistunut neuvostoliittolainen mykkäelokuva, joka perustuu Aleksei Tolstoin samannimiseen kirjaan. == Rooleissa == Lähde: Viitattu 16.8.2021. == Nippelitietoa == * Suomalaisen Cleaning Women -yhtyeen vuonna 2004 tehty musiikkikappale Aelita – The Queen of Mars perustuu yhtyeen elokuvan säestykseksi säveltämään musiikkiin. == Lähteet == == Aiheesta muualla == * * * Luokka:Vuoden 1924 elokuvat Luokka:Tieteiselokuvat Luokka:Neuvostoliittolaiset mustavalkoelokuvat Luokka:Neuvostoliittolaiset mykkäelokuvat Luokka:Mars fiktiossa
Hanko-Pohjoinen

Hanko-Pohjoinen (, ) on rautatieliikennepaikka Hangon kaupungissa Suomen rataverkkoon kuuluvalla rataosalla Karjaa–Hanko. Se sijaitsee noin kilometrin päässä Hangon rautatieasemalta pohjoiseen ratapihan päädyssä. Liikennepaikalla pysähtyvät Karjaan ja Hangon väliset lähijunat. Hanko-Pohjoinen avattiin 1. kesäkuuta 1920. Sen nimi oli 1. tammikuuta 1931 saakka Hangon vaihde. Hanko- Pohjoinen muutettiin miehittämättömäksi vuonna 1953, mutta miehitys jouduttiin palauttamaan tasoristeyksen puomien hoitamiseksi. Asemarakennus siirtyi Senaatti-kiinteistöille vuonna 2007, mutta rakennus paloi vuonna 2011 ja se purettiin. Hanko-Pohjoisen lähellä sijaitseva tasoristeys on nimeltään Appelgrenintie, ja se on Karjaa–Hanko-välin ainoa tasoristeys, jossa on ajoradan lisäksi kevyen liikenteen puomit. Tasoristeys on puomien lisäksi varustettu kahdella hiljaisella VMA-kellolla. Hanko Pohjoinen (ilman väliviivaa) on myös postitoimipaikka postinumerolla 10960. == Lähteet == == Aiheesta muualla == *Kuva seisakkeesta Luokka:Hangon rautatieliikennepaikat Luokka:Uudenmaan henkilöliikenteen rautatieliikennepaikat
Shoshana Bean

thumb|Shoshana Bean esiintymässä vuonna 2011. Shoshana Elise Bean (s. 1. syyskuuta 1977 Olympia, Washington) on yhdysvaltalainen teatterinäyttelijä ja laulaja, joka tunnetaan parhaiten rooleistaan Broadwayllä. == Ura == Muutettuaan New Yorkiin Bean sai roolin Godspell-musikaalista. Hän oli mukana myös Hairsprayssä, jossa hän esitti Shelleytä ja toimi sijaisnäyttelijänä Tracy Turnbladin, Velma Von Tusslen ja Penny Pingletonin rooleissa. Lisäksi Bean esiintyi Leader of the Packin Yhdysvaltain-kiertueella. Bean sai eniten huomiota, kun hänet palkattiin korvaamaan Tony-palkittu Idina Menzel musikaaliin Wicked. Hän oli aluksi Menzelin sijaisnäyttelijä ennen kuin aloitti virallisesti Elphabana 11. tammikuuta 2005. Hän esiintyi viimeisen kerran 8. tammikuuta 2006. Hän esitti Elphabaa myös Wickedin Yhdysvaltain- kiertueella aloittaen 6. syyskuuta 2006. Hän esiintyi Portlandissa, Seattlessa ja Torontossa Megan Hiltyn kanssa. Kiertueen hän lopetti 31. joulukuuta 2006. Lähdettyään Wickedistä Bean toimi taustalaulajana vuoden 2007 elokuvissa Hairspray ja Lumottu. Beanin ensimmäinen sooloalbumi Superhero ilmestyi joulukuussa 2008. Sitä seurasivat O’Farrell Street vuonna 2013 ja EP Shadows to Light vuonna 2014. == Diskografia == === Albumit === * Superhero (2008) * O' Farrell Street (2013) * Spectrum (2018) === EP:t === * Shadows to Light EP (2014) === Singlet === * "A Little Hope" (2011) * "O Holy Night" (2012) * "Runnin' Out Of Days" (2012) * "Skywriter" (2013) * "Runaway Train" (2014) * "Jealous" (2015) * "Have Yourself a Merry Little Christmas" (2015) * "One Way to Go" (2017) === Soundtrackit === * Godspell – Off-Broadway Revival Cast Recording (2001) * Hairspray – Original Broadway Cast Recording (2002) * Hairspray – Original Motion Picture Soundtrack (2007) * Enchanted – Original Motion Picture Soundtrack (2008) * Are You Joking?, "Ain't Life Funny" – Original Motion Picture Soundtrack (2015) == Lähteet == * http://www.shoshanabean.com/ * Shoshana Bean Biography Internet Movie Database. == Aiheesta muualla == Luokka:Yhdysvaltalaiset laulajat Luokka:Yhdysvaltalaiset teatterinäyttelijät Luokka:Vuonna 1977 syntyneet Luokka:Elävät henkilöt
Konkretismi

Konkretismi () oli abstraktin taiteen suuntaus, joka kehittyi 1930-luvulla De Stijl -ryhmän, futuristien ja Kandinskyn taiteesta. Termiä konkreettinen taide käytti ensimmäisenä Theo van Doesburg manifestissaan Manifesto of Concrete Art vuonna 1930. Van Doesburgin mukaan konkreettisen taiteen tulee olla vapaa kaikista symbolisista yhtymäkohdista todellisuuteen, eikä hänen mielestään mikään ollut niin konkreettista kuin väri, viiva ja pinta. Konkretismi on täysin ei-esittävää taidetta, ja sen ilmaisu on pelkistettyä ja tarkkaa. Peruselementtejä ovat nimenomaan värit sekä pelkistetyt geometriset viivat ja pinnat. Tärkeää on myös komposition jännite ja rytmi. Konkretismi on osa 1900-luvun laajaa modernismin valtavirtaa. Konkretismi määritellään usein konstruktivismin alalajiksi, mutta rajanvedot eivät ole aina yksiselitteisiä. Selkein konkretismin tunnusmerkki on ehdoton abstraktiuden vaatimus. Yleensä esittävää taidetta pidetään konkreettisena ja ei-esittävää abstraktina tai käsitteellisenä, mutta konkretismin mukaan abstrakti ilmaisu on taiteena lopulta konkreettisinta. Konkretismissa luovuttiin yleensä esittävän taiteen pyrkimyksestä tilallisuuteen ja pitäydyttiin kaksiulotteisuudessa. Siitä huolimatta kolmas ulottuvuus on usein teoksissa vahvasti mukana optisena ilmiönä. Suomessa ei-esittävä taide teki läpimurron juuri konkretismina, jota alkoi esiintyä sotien jälkeen. Suuntauksen merkittäviä suomalaisia edustajia ovat Birger Carlstedt ja Juhana Blomstedt. ==Konkretismin tunnettuja edustajia== Taiteilija Elinaika Syntyperä Muita tyylisuuntia Josef Albers 1888–1976 saksal. Bauhaus Hans Arp 1886–1966 saksal. dadaismi, surrealismi Max Bill 1908–1994 sveitsil. Bauhaus Juhana Blomstedt 1937–2010 suomal. konstruktivismi Olle Bærtling 1911–1981 ruotsal. Birger Carlstedt 1907–1975 suomal. ekspressionismi, kubismi, surrealismi Sonia Delaunay 1885–1979 ukrainal. kubismi Theo van Doesburg 1883–1931 hollantil. De Stijl Auguste Herbin 1882–1960 ranskal. kubismi Richard Paul Lohse 1902–1988 sveitsil. konstruktivismi Agnes Martin 1912–2004 kanadal. abstrakti ekspressionismi Piet Mondriaan 1872–1944 hollantil. symbolismi, De Stijl, neoplastisismi Antoine Pevsner 1884–1962 venäl. suprematismi Sam Vanni 1908–1992 suomal. formalismi == Katso myös == * Abstrakti taide * Futurismi * Konstruktivismi Luokka:Taidesuuntaukset
Li Xuemei

Li Xuemei (; s. 15. tammikuuta 1977 Guanghan, Sichuan) on kiinalainen pikajuoksija, joka on juossut voimassa olevat 100 metrin juoksun ja 200 metrin juoksun Aasian ennätyksetYleisurheilun Aasian ennätykset, IAAF . Hän voitti vuoden 2003 universiadeissa 200 metrin kilpailun. Lissabonin MM- hallikilpailuissa 2001 hän sijoittui 60 metrillä seitsemänneksi. == Ennätykset == Matka Aika Tuuli Päivä Paikka 100 metriä 10,79 0,0 18.10.1997 Shanghai, Kiina 200 metriä 22,01 0,0 22.10.1997 Shanghai, Kiina == Lähteet == * === Viitteet === Luokka:Kiinalaiset pikajuoksijat Luokka:Vuonna 1977 syntyneet Luokka:Elävät henkilöt
Nanda Devin kansallispuisto

Nanda Devin kansallispuisto on kansallispuisto Intian Uttarakhandin osavaltiossa. Se sijaitsee Nanda Devi -vuoren ympärillä. Se muodostaa yhdessä Valley of Flowersin kansallispuiston kanssa UNESCOn maailmanperintökohteen. Puistot ovat myös osa Nanda Devin biosfäärialuetta. Kansallispuisto on 630,33 neliökilometrin laajuinen. == Maantiede == Kansallispuisto sijaitsee Rishi Ganga -joen valuma-alueella jäätikkölaaksoissa, jota halkovat pohjois-etelä- suuntaiset selänteet. Nämä nousevat aluetta ympäröiville vuorille, joista korkeimmat ovat Nanda Devi (7 816 m), Trisul (7 120 m), Dunagiri (7 066 m) ja Kalanka (6 931 m). Yhteensä puistossa on 16 huippua, jotka ylittävät 6 000 metrin rajan. Rishi Ganga jakaa alueen kahtia. Joki alkaa kahdesta jäätiköstä puiston itäosasta ja siihen virtaa vesiä muistakin alueen jäätiköistä. Rishi Ganga on kovertanut uomaansa syvän rotkolaakson, joka muodostaa lähes pääsemättömän rotkon puiston länsiosassa. Rotkon reunat ovat lähes pystysuoraa kalliota. == Luonto == === Kasvisto === Nanda Devin kansallispuistosta voidaan erottaa kaksi selvää kasvistollista aluetta. Rishin rotkosta löytyy metsää, jossa valtalajeina ovat pindrowpihta, alppiruusujen sukuun kuuluva Rhododendron campanulatum ja himalajankoivu. Ylemmäs siirryttäessä ilmasto muuttuu kuivemmaksi ja kasvisto alppikasvillisuudeksi. Valtakasviksi nousee katajiin kuuluva puskamainen Juniperus pseudosabina. Edelleen noustessa vuoria ylöspäin katajatkin häviävät hiljalleen ja jäljellä jää ruohoja, sammalta ja jäkäliä. === Eläimistö === Nanda Devin kansallispuisto on tunnettu laajoista sorkkaeläinpopulaatioistaan, joista puolilammasta tavataan runsaslukuisimpana. Puistossa elää yhteensä 14 nisäkäslajia, joihin lukeutuvat myös harvinaiset lumileopardi, sepelkarhu. Lintulajeja Nanda Devin kansallispuistosta on löydetty 114 ja perhosia 28. == Lähteet == * * == Aiheesta muualla == Luokka:Intian kansallispuistot Luokka:Uttarakhandin maantiede Luokka:Unescon maailmanperintökohteet Intiassa
Maaltapako

Maaltapako on arkkitehti- ja taiteilijapari Casagrande & Rintalan arkkitehtoninen installaatio savonlinnalaiselle pakettipellolle vuonna 1999. Työ on kansainvälisesti tunnetun taiteilijaparin läpimurtoteos. Maaltapako- teos kommentoi suomalaisen maaseudun tyhjenemistä. Installaatiossa Casagrande & Rintala nostivat kolme hylättyä latoa kymmenmetrisille puujaloille kävelemään kohti etelän kaupunkeja. Taiteilijat kommentoivat teostaan muun muassa: "Maaseutu on ajettu siihen pisteeseen, että ladotkin ovat joutuneet hylkäämään ikiaikaisen liittonsa maahan ja peltoon. Ne ovat äärimmäisestä pakosta nousseet jaloilleen ja koikkelehtivat nyt pois jonnekin etelän suuntaan." Teokseen liittyi performanssi, jossa tekijät yhdessä tanssija Reijo Kelan kanssa sytyttivät installaation tuleen 3. lokakuuta 1999. Ympäristötaideteoksen kävelevät ladot nousivat maaseudun tyhjenemisen ikoneiksi. Teos palkittiin Architectural Review -lehden Emerging Architecture 1999 kilpailussa toisella palkinnolla ja valittiin Venetsian biennaaliin vuonna 2000. Installaatio edusti Suomea New Trends of Architecture in Europe and Japan 2001 -näyttelyssä. ==Lähteet== == Aiheesta muualla == * Italia Rossi: Paesaggi in transformazione * Päivi Kapiainen-Heiskanen: Maaltapako- teos Savonlinnassa 1.10.1999; Video 1,5 min, Nettiradio Mikael 2001 Luokka:Casagrande & Rintalan teokset Luokka:Ympäristötaideteokset
McLaren MP4/11

McLaren MP4/11 ja sen kehitysversio MP4/11B olivat Neil Oatleyn suunnittelemia Formula 1 -autoja, joita McLaren-talli käytti kaudella 1996. Autoja ajoivat Mika Häkkinen ja David Coulthard, joka kilpaili edellisellä kaudella Williamsilla. Edellisellä kaudella alkanut yhteistyö Mercedes-Benzin kanssa alkoi hiljalleen tuottaa tulosta, kun viime kaudella vaivanneita tekniikka- ja luotettavuusongelmia oli kyetty parantamaan ja niinpä talli alkoi nousta kohti kärkeä. McLarenille oli erityisen tärkeää kyetä haastamaan "suuri kolmikko", johon kuuluivat Williams, Benetton ja Ferrari. Kauden paras saavutus oli David Coulthardin ajama toinen sija sateen sotkemasta Monacon GP:sta. Muulloin Coulthard jäi yleensä tallikaveri Mika Häkkisen varjoon. Autoa kehitettiin läpi koko kauden ja siitä julkaistiin "B"-versio Silverstonessa. Häkkinen ajoi loppukaudella neljä kertaa palkintokorokkeelle, ollen jokaisella kerralla kolmas. McLareneissa nähtiin viimeistä kertaa tuttu punavalkoinen väritys, kun tallin pääsponsorina pitkään toiminut tupakkayhtiö Marlboro lopetti yhteistyön ja siirtyi Ferrarin sponsoriksi. McLaren vastasi tähän solmimalla uuden sponsorisopimuksen, toisen tupakkayhtiön, Westin kanssa. McLaren sijoittui neljänneksi valmistajien mestaruussarjassa 49 pisteellä. ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1996 McLaren Mercedes V10 AUS BRA ARG EUR SMR MON ESP CAN FRA GBR GER HUN BEL ITA POR JPN 49 4. Mika Häkkinen 5 4 Kesk. 8 8 6 5 5 5 3 Kesk. 4 3 3 Kesk. 3 David Coulthard Kesk. Kesk. 7 3 Kesk. 2 Kesk. 4 6 5 5 Kesk. Kesk. Kesk. 13 8 Luokka:Formula 1 -kausi 1996 M4/11
Satura Lanx

Satura Lanx oli suomalainen hardcore punk ja metalcore-yhtye, joka perustettiin vuonna 2001 Huittisissa. Yhtye yhdisteli musiikissaan punkia, hardcore punkia, metallia ja rockia. Satura Lanx lopetti toimintansa syksyllä 2007. ==Jäsenet== === Viimeisin kokoonpano === *Hannu Oksa - laulu (2003–2007) *Juho Rantanen - kitara ja laulu (2001–2007) *Joni Saalamo - basso (2006–2007) *Lauri Ojala - rummut (2001–2007) === Entiset jäsenet === *Heikki Hyvänen - kitara (2002–2006) *Aleksi Teivainen - basso (2004–2006) *Toni Peltomäki - basso (2001–2004) ==Diskografia== ===Albumit=== *No Fighting The Furies (2006, Kireru Records/Brown Records) ===Muut julkaisut=== * "Eka demo" (2001) *Satura Lanx (2002, omakustanne) *Blank Paper Empire (2003, omakustanne) *Batteries Run Dry, Blood Flows Through (2005, Kireru Records) *Come To Accept 7", split- julkaisu Lighthouse Projectin kanssa (2007, Deaf Forever/Brown Records) ==Aiheesta muualla== *Yhtyeen kotisivut *Satura Lanx Myspace-sivustolla (englanniksi) Luokka:Suomalaiset hardcore punk -yhtyeet Luokka:Suomalaiset metalcore-yhtyeet
Hani

Hani () on kaupunkimainen taajama ja kaupunkikunta Nerjungrin piirin länsiosassa Sahan tasavallan eteläreunalla, 405 kilometriä Nerjungrista länteen. Hanin kautta kulkee Baikalin–Amurin rautatie. Hanissa on koulu, terveysasema ja kauppoja. Hanissa sijaitsee geologisen tutkimusryhmän tukikohta. Asukasluvun kehitys: *2 362 (1989) *1 400 (1999) *933 (2002) ==Historia== Hani perustettiin 1970-luvulla Baikalin–Amurin rautatien rakentamisen yhteydessä. Hanista tuli työläisasutus vuonna 1981. Se kuului aluksi Oljokminskin piiriin. Jakuuttien ASNT:n korkeimman neuvoston 15. joulukuuta 1987 antaman päätöksen mukaisesti 5 900 km² laajuinen alue ja Hani sen mukana siirrettiin Nerjungrin kaupunkialueeseen kuuluvaksi. ==Lähteet== Luokka:Sahan tasavallan kaupunkimaiset taajamat Luokka:Nerjungrin piiri
Lozère

Lozère () on Ranskan departementti numero 48, joka on saanut nimensä Lozère- vuoren mukaan. Departementti sijaitsee Etelä-Ranskassa Languedoc-Roussillonin hallintoalueella. Departementti on pinta-alaltaan 5 167 neliökilometriä, ja siellä on 76 806 asukasta (2006). Lozère on Ranskaan harvaan asutuin departementti. Sen pääkaupunki on Mende. Lozère on jaettu edelleen kahteen arrondissementtiin, 25 kantoniin ja 185 kuntaan. Lozère oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Lozère muodostettiin osasta Languedocin provinssia. == Katso myös == * Luettelo Lozèren kunnista == Lähteet == ==Aiheesta muualla== * Lozèren departementin kotisivut *
Pyrénées-Orientales

Pyrénées-Orientales (, ) on Ranskan departementti numero 66, joka on saanut nimensä Pyreneiden vuoriston mukaan. Departementti sijaitsee Etelä-Ranskassa Languedoc-Roussillonin hallintoalueella Espanjan rajalla. Departementti on pinta-alaltaan 4 116 neliökilometriä ja siellä on 432 116 asukasta (2006). Pyrénées-Orientalesin pääkaupunki on Perpignan. Pyrénées-Orientales on jaettu edelleen kolmeen arrondissementtiin, 31 kantoniin ja 226 kuntaan. Aiemmin Kataloniaan kuulunut Pyrénées-Orientalesin nykyisin muodostama alue on osa Ranskaa vuodesta 1659, jolloin solmittiin Pyreneiden rauha Ranskan ja Espanjan välillä. Pyrénées-Orientalesin departementti syntyi Ranskan vallankumouksen yhteydessä 4. maaliskuuta 1790. Pyrénées-Orientales muodostettiin Roussillonin provinssista ja pienestä osaa Languedocin provinssia. Katalonialaiset nationalistit nimittävät aluetta yhä nimellä Catalunya Nord, Pohjois- Katalonia. Departementista on viisi kylää päässyt Ranskan kauneimpien kylien järjestön Les Plus Beaux Villages de France jäseniksi: Castelnou, Eus, Évol (Oletten kunnassa), Mosset ja Villefranche-de-Conflent.List of The Most Beautiful Villages of France , The Most Beautiful Villages of France. Viitattu 6.7.2017. == Katso myös == * Luettelo Pyrénées-Orientalesin kunnista == Lähteet == == Aiheesta muualla == * Pyrénées-Orientalesin departementin kotisivut Luokka:Katalonia Luokka:Pyrénées-Orientales
Arthur Ashe

Arthur Robert Ashe, Jr. (10. heinäkuuta 1943 Richmond, Virginia – 6. helmikuuta 1993 New York)Ashen virallinen nettisivu oli menestyksekäs yhdysvaltalainen tennispelaaja. Uransa aikana hän voitti Grand Slam-turnauksen kolmesti: US Openin vuonna 1968, Australian avoimet 1970 sekä Wimbledonin 1975, sekä sijoittui toiseksi kolmesti Australiassa ja kerran Yhdysvalloissa. Ranskan avoimissa hän eteni parhaimmillaan puolivälieriin vuosina 1970 ja 1971. Yksikään toinen miespuolinen tummaihoinen pelaaja ei ole pystynyt vastaavaan suoritukseen. Ashen kunniaksi on nimetty 23 000 katsojapaikan Arthur Ashe Stadium New Yorkin Queensissä. Ashe sai HI-viruksen mahdollisesti verensiirron yhteydessä 1980-luvun alkupuolella ja tuli asiasta julkisuuteen vuonna 1992. Noin vuotta myöhemmin hän kuoli AIDSiin. Hänelle myönnettiin vuonna 1993 postuumisti Presidential Medal of Freedom. ==Grand Slam -finaalit kaksinpelissä== ===Voitot (3)=== Vuosi Turnaus Vastustaja loppuottelussa Loppuottelun tulos 1968 Yhdysvaltain avoin tennisturnaus Tom Okker 14–12, 5–7, 6–3, 3–6, 6–3 1970 Australian avoin tennisturnaus Dick Crealy 6–4, 9–7, 6–2 1975 Wimbledonin tennisturnaus Jimmy Connors 6–1, 6–1, 5–7, 6–4 ===Loppuotteluhäviöt (4)=== Vuosi Turnaus Vastustaja loppuottelussa Loppuottelun tulos 1966 Australian avoin tennisturnaus Roy Emerson 6–4, 6–8, 6–2, 6–3 1967 Australian avoin tennisturnaus Roy Emerson 6–4, 6–1, 6–4 1971 Australian avoin tennisturnaus Ken Rosewall 6–1, 7–5, 6–3 1972 Yhdysvaltain avoin tennisturnaus Ilie Năstase 3–6, 6–3, 6–7, 6–4, 6–3 == Lähteet == == Aiheesta muualla == Luokka:Yhdysvaltalaiset tennispelaajat Luokka:Presidential Medal of Freedom Luokka:Vuonna 1943 syntyneet Luokka:Vuonna 1993 kuolleet
Daniel Ross

Daniel Ross (19. elokuuta 1980 Washington) on yhdysvaltalainen näyttelijä, ääninäyttelijä ja tuottaja. Hän on kolmas henkilö joka on toiminut Aku Ankan virallisena ääninäyttelijänähttps://web.archive.org/web/20200606213804/https://voicechasers.com/database/showactor.php?actorid=2032. Ross on toiminut myös mm. Transformers: The Game -videopelin Starscreamin äänenä. Näyttelijänä hän on ollut rooleissa elokuvissa ja televisiosarjoissa, kuten Langalla, Rouva presidentti ja The Sentinel – Salaliitto. ==Lähteet== Luokka:Yhdysvaltalaiset näyttelijät Luokka:Videopelien ääninäyttelijät Luokka:Vuonna 1980 syntyneet Luokka:Elävät henkilöt
Nagornyi

Nagornyi () on kutistuva kaupunkimainen taajama Sahan tasavallan eteläosassa Nerjungrin piirissä, 100 kilometriä Nerjungrista etelään. Taajama on nykyään osa Zolotinkan kaupunkikuntaa. Rautatie on merkittävä työllistäjä paikkakunnalla. Nagornyissa on toiminutt kulttuuritalo, yhtenäiskoulu, terveyskeskus ja kauppoja. ==Historia== Nagornyi perustettiin 1930-luvulla ja siitä tuli työläisasutus vuonna 1941. Se oli aiemmin erillinen kaupunkikunta. === Väestönkehitys === *913 (1989) *900 (1999) *152 (2002) *97 (2010) ==Lähdeviitteet== Luokka:Sahan tasavallan kaupunkimaiset taajamat Luokka:Nerjungrin piiri
Metsätyyppioppi

Metsätyyppioppi on Aimo Kaarlo Cajanderin kehittämä metsätyyppiteoriaan ja metsätyyppijärjestelmään perustuva metsätyyppien luokitusjärjestelmä, joka perustuu metsien aluskasvillisuuden eli kenttä- ja pohjakerroksen kasvillisuuteen ja olettamukseen siitä, että biologisesti samanarvoisille alueille kehittyy lopulta samanlainen kasvillisuusyhdyskunta. Metsätyyppioppi kehitettiin metsätalouden tarpeisiin, mutta sitä voidaan käyttää myös luonnonsuojeluarvojen tunnistamiseen. Cajander julkaisi metsätyyppioppinsa perusajatukset vuonna 1909. Luokittelua on myöhemmin tarkennettu useaan otteeseen. Cajanderin metsätyyppioppia ei ole yleisesti omaksuttu käyttöön Suomen ulkopuolella. Muualla taigalla, esimerkiksi Luoteis-Venäjällä käytetään metsän luokittelussa Vladimir Sukatšovin kehittämää metsätyyppiluokitusta. Cajander itse määritteli metsätyypin seuraavasti: Cajanderin määritelmissä maat jaetaan kangasmetsiin, lehtometsiin ja turvemaihin. Kangasmetsien ja lehtometsien metsätyyppejä vastaavat viljavuudeltaan tietyt suotyypit ja turvekangastyypit (ojitetut suot). Suomessa metsien luokittelu tyyppeihinsä perustuu siihen, että luokiteltavalla alueella on 75 %:n alalla tyypillisesti siihen kuuluvaa kasvillisuutta. Luokittelun tavoitteena on tunnistaa metsät niiden puuntuoton mukaisesti. Siksi siinä ei oteta huomioon maaperää sinänsä, vaan maaperästä kasvava kasvillisuus. Metsätyyppijärjestelmään sisältyy myös ilmastollinen jako metsäkasvillisuusvyöhykkeisiin. Nykyisin voidaan luokitella kangasmetsien ja lehtojen lisäksi kasvupaikkatekijöiltään poikkeavia metsäisiä luontotyyppejä, joita ovat harju- ja dyynimetsät, tulvametsät, kalliometsät ja poikkeavalla maapohjalla kasvavat metsät.http://www.ymparisto.fi == Suomen metsien kasvupaikkatyypit == * Kangasmaat ** karukkokangas ** kuiva kangas ** kuivahko kangas ** tuore kangas ** lehtomainen kangas * Lehdot == Suomen metsäkasvillisuusvyöhykkeet == * Saaristo-Suomi * Etelä-Suomi * Pohjanmaa- Kainuu * Perä-Pohjola * Metsä-Lappi * Tunturi-Lappi == Katso myös == * Suotyyppi == Lähteet == * Saara Lilja: Cajanderin metsätyypit ja kasvillisuuden luokittelun perusteita Helsingin yliopisto, 2006. Internet Archiven palvelimella. * Valtakunnan metsien 10. inventoinnin (VMI10) liitteet Metsäntutkimuslaitos, 2006 * Juha Tuomi: Ekologian perusteet, Sukkessio, kasvupaikkatyypit ja metsätyyppioppi Oulun yliopisto, 2000 * === Viitteet === * Luokka:Metsätalous
Henna-Maija Vannemaa

Henna-Maija Vannemaa (o.s. Kuki, s. 12. heinäkuuta 1987 Nivala) on suomalainen harmonikansoittaja. Hän sijoittui jaetulle toiselle sijalle Kultainen Harmonikka -kilpailussa vuonna 2004 sekä kolmanneksi vuonna 2007. Vuonna 2006 hän oli kolmas Ranskan Pontarlierissä käydyssä kansainvälisessä kilpailussa. Hänen muita sijoituksiaan ovat Nuori virtuoosi -kilpailussa vuonna 2005 toinen sija ja Lieto Accordeonissa vuonna 2004 ensimmäinen sija. == Ura == Hän aloitti harmonikan soiton yhdeksänvuotiaana Jokilaaksojen musiikkiopistossa ja opiskeli myöhemmin Sibelius-Akatemiassa. Kilpailujen lisäksi Vannemaalla on takanaan sekä kotimaisia että kansainvälisiä konsertteja ja esiintymisiä muun muassa Moskovassa ja Tukholmassa. Vannemaa on toiminut myös harmonikansoiton opettajana ja Jokilaaksojen musiikkiopiston According to Rhythm -orkesterin johtajana. == Lähteet == Luokka:Suomalaiset harmonikansoittajat Luokka:Vuonna 1987 syntyneet Luokka:Elävät henkilöt
Kalle Kultala

Kaarlo Erik (Kalle) Kultala (18. elokuuta 1924 Helsinki – 2. marraskuuta 1991 Helsinki) oli suomalainen lehtivalokuvaaja. Kultala siirtyi vuonna 1963 freelancerkuvaajaksi. Hän keskittyi urallaan erityisesti poliittisiin aiheisiin, ja monet hänen presidentti Urho Kekkosta esittävät kuvansa ovat jääneet pysyvästi lehtikuvauksen klassikoiksi. Kultala kokosi laajan, yli 200 000 negatiivia sisältävän arkiston, joka on Suomen valokuvataiteen museon hallinnassa. ==Teokset== * * * ==Näyttelyitä== *Jokapäiväisiä lehtikuvia, 1975 *Poliittisia valokuvia, 1976 ==Palkinnot ja tunnustukset== *Suomen Kuvalehden journalistipalkinto 1980 *Pro Finlandia -mitali 1988 *Tiedonjulkistamisen valtionpalkinto 1988 teoksesta Idänkauppa 1944–1987 yhdessä toimittaja Tuomas Keskisen ja taittaja Matti Lukkarin kanssa. == Lähteet == ==Kirjallisuutta== * ==Aiheesta muualla== *Kalle Kultalan elämäkerta. Suomen valokuvataiteen museo. *Kalle Kultala: Äidit mustavalkovalokuvissa. YLE Olotila. * Luokka:Suomalaiset valokuvaajat Luokka:Pro Finlandia -palkitut Luokka:Vuonna 1924 syntyneet Luokka:Vuonna 1991 kuolleet
Tappava tunnustus

Tappava tunnustus (Dressed to Kill) on vuonna 1980 ensi-iltansa saanut kauhutrillerielokuva. Elokuvan on ohjannut Brian De Palma ja pääosia esittävät Michael Caine ja Nancy Allen. Elokuva kertoo elämäänsä kyllästyneestä ja seksuaalisia virikkeitä kaipaavasta Kate Milleristä. Kate käy usein psykiatrilla, joka rohkaisee Katea flirttailemaan tuntemattomalle miehelle. Kate ajautuukin tuntemattoman kanssa sänkyyn ja on päätökseensä tyytyväinen. Myöhään illalla lähtiessään miehen luota Kate murhataan julmasti hissiin. Silloin paikalle sattuu Liz Blake joka näkee murhaajan kasvot ja joutuu itsekin murhaajan kohteeksi. == Näyttelijät == == Myöhempi arvostus == The New York Timesin kriitikot valitsivat Tappavan tunnustuksen vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== Luokka:Yhdysvaltalaiset jännityselokuvat Luokka:Yhdysvaltalaiset kauhuelokuvat Luokka:Brian De Palman ohjaamat elokuvat Luokka:Vuoden 1980 yhdysvaltalaiset elokuvat
GS Demons

GS Demons on 2002 perustettu helsinkiläinen amerikkalaisen jalkapallon seura, joka pelaa 1. divisioonassa. Joukkueen värit ovat punainen, sininen ja valkoinen. Kotiottelunsa seura pelaa Helsingin Velodromilla Käpylässä. Demons toimi perustamisestaan lähtien osana Golden Spirit ry:tä, joka on helsinkiläinen cheerleadingiin ja amerikkalaiseen jalkapalloon erikoistunut urheiluseura. Vuonna seuran 2008 miesten edustusjoukkue siirtyi kuitenkin osaksi Espoo Devils ry:tä, jonka junioreja miehet ovat valmentaneet jo vuosia. Naisten joukkue toimii edelleen Golden Spirit ry:n suojissa. == Historia == GS Demons on menestynyt amerikkalaisen jalkapallon 1. divisioonassa varsin hyvin. Tulokaskaudellaan vuonna 2002 joukkue ylsi välieriin saakka ja heti seuraavalla kaudella 2003 joukkue voitti Spagettimaljan häviämättä kauden aikana kertaakaan. Voittoputki jatkui yli kolme vuotta sisältäen kolme Spagettimaljan voittoa. Myös vuonna 2006 joukkue pelasi Spagettimaljafinaalissa. Vuonna 2008 miesten joukkue muutti Espoo Devilsin organisaation jatkeeksi, jolloin seurassa on kokonainen ketju junioreista miesten joukkueeseen. Vuonna 2013 suomessa pidetyissä naisten amerikkalaisen jalkapallon MM-kisoissa oli joukkue hyvin vahvasti edustettuna. Suomen maajoukkueeseen pääsi peräti 13 naista Lady Demonsin puolelta. ==Sijoitukset== ===Miesten joukkue=== * 2002 – 1. divisioona, 4. sija * 2003 – 1. divisioona, 1. sija * 2004 – 1. divisioona, 1. sija * 2005 – 1. divisioona, 1. sija * 2006 – 1. divisioona, 2. sija * 2007 – 1. divisioona, 5. sija ===Naisten joukkue=== * 2000 – SM-sarja, 2. sija * 2001 – SM-sarja, 1. sija * 2002 – SM-sarja, 4. sija * 2003 – SM-sarja, 2. sija * 2004 – SM-sarja, 1. sija * 2005 – SM-sarja, 1. sija * 2006 – SM-sarja, 2. sija * 2007 – SM-sarja, 2. sija * 2008 – SM- sarja, 1. sija * 2009 – SM-sarja, 1. sija * 2010 – SM-sarja, 1. sija * 2011 – SM-sarja, 2. sija * 2012 - SM-sarja, 2. sija * 2013 - SM-sarja, 1. sija * 2014 - SM-sarja, 1. sija * 2015 - SM-sarja, 1. sija ==Aiheesta muualla== * Seuran kotisivut * Espoo Devilsin kotisivut Luokka:Helsinkiläiset urheiluseurat Luokka:Suomalaiset amerikkalaisen jalkapallon seurat Luokka:Vuonna 2002 perustetut urheiluseurat
Psykofysiikka

Psykofysiikka on psykologian ala, joka tutkii fysikaalisten ärsykkeiden ja niiden subjektiivisten vastineiden, eli aistikokemusten, välisiä suhteita. Psykofysiikan perusti Gustav Fechner vuonna 1860 julkaistessaan kirjansa Elemente der Psychophysik. Kirjassa hän kuvailee fysikaalisten ärsykkeiden ja aistihavaintojen välisiä suhteita käsitteleviä tutkimuksiaan. Fechner halusi kehittää teorian, jonka avulla fysikaalisen maailman ja mielen suhde voitaisiin kuvailla. Tämä työ muodosti kokeellisen psykologiatieteen perustan. Kokeellisen psykologian uranuurtajat Ernst Weber ja Wilhelm Wundt perustivat työnsä pitkälti Fechnerin ajatuksiin. Psykofysiikan kokeissa hyödynnetään ärsykkeitä, joiden fysikaaliset ominaisuudet voidaan tarkasti määritellä. Ärsykkeet voivat olla esimerkiksi ääniä, kuvia, tunto-, maku- tai hajuärsykkeitä. Psykofysiikan keskeinen käsite on aistimuskynnys, joka voi olla joko absoluuttinen kynnys tai erotuskynnys. Absoluuttisella kynnyksellä tarkoitetaan pienintä fysikaalisen ärsykkeen voimakkuutta, jolla henkilö voi luotettavasti tunnistaa ärsykkeen esiintyneen. Erotuskynnyksellä taas tarkoitetaan pienintä kahden ärsykkeen välistä fysikaalista eroa, jonka henkilö luotettavasti erottaa. ==Katso myös== *Havaintopsykologia ==Lähteitä== *Gescheider, G.A. (1997) Psychophysics. The Fundamentals. 3rd Ed. Lawrence Erlbaum. Luokka:Neurotiede Luokka:Kognitiivinen psykologia